Štefan Kocán

Štefan Kocán (* 17. november 1972, Trnava) je slovenský operný spevák, basista. Vystupuje v najznámejších a najslávnejších operných domoch na svete.

Detstvo a mladosť 
Štefan Kocán vyrástol v malebnej dedinke Dolné Dubové pri Trnave. Navštevoval hodiny klavíra v Ľudovej škole umenia v Trnave a aj vďaka tomu sa stal dedinským organistom už v detskom veku. Popri hraní na organ aj spieval.

Vzdelanie 
Spev študoval na Konzervatóriu v Bratislave (1987-1993, Alžbeta Michálková), Vysokej škole múzických umení v Bratislave (1993-1998, Hana Štolfová-Bandová) a Konzervatóriu vo Viedni (1998-2002, Jevgenij Nesterenko). Úspešne sa zúčastnil na medzinárodných súťažiach A Dvořáka v Karlových Varoch, P. I. Čajkovského v Moskve, Hommage à Lucia Popp v Bratislave a Belvedere vo Viedni.

Hudobná kariéra 
Po ukončení štúdií sa pripojil k opernému súboru Landestheater v rakúskom Linzi. Tu vystupoval v postavách Sarastra v Mozartovej Čarovnej flaute, Raimonda v Donizettiho Lucii di Lammermoor, kráľa Filipa II. vo Verdiho opere Don Carlos a Banca v Macbethovi, Kecala  v Smetanovej Predanej neveste.

V sezóne 2003/2004 získal ocenenie Eberharda Waechtera za postavu Veľkého inkvizítora z Verdiho opery Don Carlos. V tejto úlohe a v úlohe Komtúra v Mozartovom Donovi Giovannim debutoval na scéne Wiener Staatsoper, kde pravidelne hosťuje. Spieva a vystupuje v mnohých známych aj menej známych operných domoch v Európe (La Scala) aj Amerike, vrátane SND v Bratislave.

V roku 2009 debutoval v Metropolitnej opere v New Yorku v úlohe Kráľa vo Verdiho Aide. Od tej doby tu vystupuje pravidelne ako Sparafucile v Rigolettovi, Ferrando v Trubadúrovi, Komtúr v Don Giovannim, Ramfis v Aide, Veľký Inkvizítor v Don Carlosovi. V 2011stom absolvoval v tejto úlohe s Metropolitnou operou turné po Japonsku.

Albumy 
2016Songs of love and death

Repertoár

Iné projekty

Externé odkazy 
  Kocánové predstavenia na Operabase
 http://www.stefankocan.net/

Zdroj 
 Štefan Kocán na Snd
 Štefan Kocán Národní divadlo

Slovenskí operní speváci
Operní speváci
Držitelia Krištáľového krídla
Basisti
Osobnosti z Trnavy
Absolventi konzervatórií na Slovensku
Absolventi konzervatórii
Absolventi Vysokej školy múzických umení